Galmudugas
Galmudugas (som. Galmudug) arba Somalio valstija Galmudugas (Dowlad Goboleedka Galmudug ee Soomaaliya, arab. ولاية غامدوغ الصومال = Wilāyat Gālmuḍug aṣ-Ṣūmāliyyah) – kraštas vidurio Somalyje, 2006 m. pasiskelbęs savo autonomiją nuo centrinės Somalio valdžios. Galmudugas yra tarp Puntlando šiaurėje, Indijos vandenyno rytuose, Hirano krašto pietuose ir Etiopijos (Ogadeno) vakaruose. Administracinis centras – Dusamarebas, didžiausias miestas – Galkajus (valdomas perpus su Puntlandu). Vyrauja somalių klanas habargidirai.